Diari Oficial de la Generalitat Valenciana


Sumari del DOGV 4156, del 27-12-2001 (2001/12657)

ACORD de 16 de novembre de 2001, de la Comissió Territorial d'Urbanisme de València, relatiu a la modificació puntual número 16 del Pla General d'Ordenació Urbana d'Ontinyent.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4156

Data del DOGV
:   27-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12683


Data del document
:   16-11-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Ontinyent
    * pla d'urbanisme

ACORD de 16 de novembre de 2001, de la Comissió Territorial d'Urbanisme de València, relatiu a la modificació puntual número 16 del Pla General d'Ordenació Urbana d'Ontinyent. [2001/A12270]
  
Vist l'expedient remés per l'Ajuntament d'Ontinyent referit a la modificació puntual número 16 del Pla General d'Ordenació Urbana, a l'efecte d'aprovació definitiva, i de conformitat amb el següents:
  
Antecedents de fet
  
1. El projecte es va sotmetre a informació pública mitjançant l'Acord del Ple de l'Ajuntament en la sessió de 29 de març de 2001. Una vegada transcorregut el corresponent període d'exposició pública (notificat per anunci en el DOGV de data 14 de maig de 2001 i en el diari Las Provincias de data 17 de maig de 2001), va ser aprovat provisionalment pel Ple de la corporació local el dia 28 de juny de 2001.
  
2. El projecte consta de memòria informativa i justificativa i plans d'informació i d'ordenació.
  
3. La present modificació consisteix en l'adaptació d'una alineació a la realitat consolidada en l'àrea de l'espai interior de l'illa definida pels carrers del Violinista Matas, l'avinguda de Francisco Cerdá, del Pintor Segrelles i l'avinguda de l'Almaig.
  
El referit espai es troba qualificat pel vigent Pla General de sistema local d'equipaments amb ús d'aparcament.
  
En procedir-se a iniciar les obres de l'aparcament de l'hospital en l'àrea, es va detectar una diferència en l'alineació del Pla General amb la d'una edificació construïda en el costat sud-est.
  
L'adaptació de les alineacions a la realitat consolidada no implica augment de l'aprofitament urbanístic privat sinó un augment de la superfície de sòl dotacional amb ús d'aparcament públic.
  
4. Durant la tramitació de l'expedient no s'han sol·licitat informes.
  
5. Ontinyent disposa del Pla General d'Ordenació Urbana homologat amb l'aprovació definitiva per la Comissió Territorial d'Urbanisme de 29 de desembre de 1987.
  
6. La Comissió Informativa de la Comissió Territorial d'Urbanisme de València, en la sessió de 8 de novembre de 2001, va emetre un informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 56/1994, de 15 de novembre, de la LRAU.
  
2. La documentació s'estima suficient, a l'efecte del compliment del que preceptuen els articles 27 I 28 de la LRAU.
  
3. Les consideracions que s'han de realitzar sobre la modificació pretesa són les següents:
  
La diferència en l'alineació del Pla General se soluciona produint un gir molt suau, aproximadament d'1 grau respecte de l'alineació vigent, i s'eviten així entrants i ixents respecte dels edificis que queden per construir en el pany de façana on s'insereix l'edificació de referència.
  
Això produeix un lleuger augment en la superfície de l'espai públic previst pel Pla General, 25,03 metres quadrats concretament.
  
Per tant, es justifica el compliment de l'article 55 de la LRAU, ja que s'augmenta la superfície dotacional respecte de l'aprofitament lucratiu privat.
  
La modificació es considera acceptable des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
4. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
En vista de tot el que s'ha exposat anteriorment, la Comissió Territorial d'Urbanisme, en la sessió de 16 de novembre de 2001, acorda:
  
Aprovar definitivament la modificació número 16 del Pla General d'Ordenació Urbana d'Ontinyent.
  
Contra el present acord, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 16 de novembre de 2001.- El secretari de la Comissió Territorial de Urbanisme: José Manuel Palau Navarro.